# २०२४ का लागि प्राथमिक विद्यालयमा भर्ना गर्दा



बालबालिका, आमाबाबु र हेरचाहकर्ताहरूको लागि विद्यालय सुरू हुनु एक उत्साहपूर्ण समय हो । हामी तपाईंको लागि सम्भव भएसम्म भर्ना प्रक्रिया सजिलो बनाउन मद्दत गर्न चाहन्छौं ।

भिक्टोरियामा, तपाईंको बच्चालाई *शिक्षा र प्रशिक्षण सुधार ऐन २००६ (Education and Training Reform Act 2006)*अन्तर्गत आफ्नो छरछिमेकको विद्यालय (तपाईंको ’स्थानीय विद्यालय ') मा भर्ना हुने अधिकार छ ।

तपाईं आफ्नो स्थानीय विद्यालय नभएको स्थानको लागि पनि आवेदन दिन सक्नुहुन्छ। विद्यालयले उनीहरूको भर्ना नीतिअनुसार तपाईंको आवेदनलाई विचार गर्नेछ। भर्ना नीतिको बारेमा थप जानकारीको लागि, [विद्यालयमा भर्ना गर्दा](https://www.vic.gov.au/how-choose-school-and-enrol) भन्ने पृष्ठ हेर्नुहोस् ।

### फाउन्डेशन (आधार) (PREP) स्तरका लागि नयाँ राज्यव्यापी समयरेखा

प्राथमिक विद्यालयको पहिलो वर्षलाई फाउन्डेशन (आधार) वा प्रेप भनिन्छ । हामीले भिक्टोरियाका सबै सरकारी प्राथमिक विद्यालयहरूले पालना गर्नु पर्ने नयाँ फाउन्डेसन भर्ना समयरेखा जारी गरेका छौं (पृष्ठ ३ हेर्नुहोस्) । यो समयरेखाले तपाईंलाई २०२४ मा विद्यालय वर्षको लागि आफ्नो बच्चालाई फाउन्डेशनमा कहिले र कसरी भर्ना गर्ने भनेर बुझ्न मद्दत गर्दछ ।

**मैले मेरो बच्चालाई प्राथमिक विद्यालयको पहिलो वर्षमा कहिले भर्ना गर्नु पर्छ?**

तपाईंको बच्चाले स्कूल सुरु गर्ने वर्षको अप्रिल ३० सम्ममा उनीहरु ५ वर्षको हुनुपर्दछ ।

६ वर्ष उमेर पुगेका बालबालिकाका लागि विद्यालय शिक्षा अनिवार्य गरिएको छ ।

२०२४ विद्यालय वर्षको लागि भिक्टोरिया सरकारको प्राथमिक विद्यालयमा आफ्नो बच्चालाई भर्ना गर्न, २८ जुलाई २०२३ सम्म उक्त स्कूलमा भर्ना आवेदन पेश गर्नुहोस् ।

### मैले मेरो बच्चालाई प्राथमिक विद्यालयको पहिलो वर्षमा कसरी भर्ना गर्नु पर्छ?

प्राथमिक विद्यालयको पहिलो वर्षमा तपाईंको बच्चालाई भर्ना गर्न यी चरणहरू पूरा गर्नुहोस्:

1. मेरो विद्यालय खोज (Find my School) वेबसाइटमा तपाईंको स्थानीय विद्यालय फेला पार्नुहोस् (तल हेर्नुहोस्) ।
2. स्कूल भ्रमण गर्न समय माग्नुहोस् वा स्कूल र भर्ना आवेदन प्रक्रियाको बारेमा थप जान्नको लागि सरकारी प्राथमिक विद्यालयमा सम्पर्क गर्नुहोस् ।
3. [फाउन्डेशनमा भर्ना (प्रेप) बाट](https://www.vic.gov.au/enrolling-foundation-prep) फाउन्डेशन (प्रेप) भर्ना जानकारी प्याक डाउनलोड गर्नुहोस् (२४ अप्रिल २०२३ बाट उपलब्ध)।
4. फाउन्डेशनको लागि भर्ना आवेदन शुक्रबार २८ जुलाई २०२३सम्ममा पेश गर्नुहोस् ।
5. तपाईंलाई शुक्रबार ११ अगस्ट २०२३सम्ममा तपाईंको आवेदनको नतिजाको बारेमा सूचित गरिनेछ । यदि तपाईंले भर्ना हुने प्रस्ताव प्राप्त गर्नुभयो भने, तपाईंले शुक्रवार २५ अगस्ट २०२३ सम्ममा प्रस्ताव स्वीकार गर्नुपर्नेछ ।
6. सत्र ४, २०२३ को अवधिमा भर्ना जानकारी र स्थानान्तरण पाठहरूमा भाग लिनुहोस् ।
7. तपाईंको बच्चाले मङ्गलबार ३० जनवरी २०२४ देखि फाउन्डेशन सुरु गर्नेछ।

### म कसरी मेरो स्थानीय विद्यालय पत्ता लगाउन सक्छु?

तलका चरणहरू पालना गरेर Find my School वेबसाइटबाट आफ्नो स्थानीय विद्यालय फेला पार्नुहोस्:

1. आफ्नो ब्राउजरमा  [findmyschool.vic.gov.au](http://www.findmyschool.vic.gov.au/) लेखेर खोज्नुहोस् ।
2. 'सुरु गर्न आफ्नो ठेगाना हाल्नुहोस्‘ (Enter your address to get started) अन्तर्गत आफ्नो स्थायी आवासीय ठेगाना हाल्नुहोस् ।
3. 'भर्ना वर्ष‘ अन्तर्गत २०२४ छान्नुहोस् । नोट: २०२४ का स्कूल क्षेत्रहरू २०२३ को पहिलो सत्रको अन्ततिर उपलब्ध हुनेछ ।
4. 'विद्यालयको प्रकार‘ (School type) अन्तर्गत प्राथमिक छान्नुहोस् ।

त्यसपछि नक्साले तपाईंको ठेगाना, तपाईंको स्थानीय विद्यालय, र बायाँ पट्टी स्कूलको सम्पर्क विवरण देखाउनेछ । यदि तपाईंले पानाको तल हेर्दै जानु भयो भने, यसले तपाईंलाई तपाईंको ठेगाना नजिकका पाँचवटा विद्यालयहरू पनि देखाउनेछ ।

तपाईं 'स्कूलको लागि खोज‘ (Search for school) अन्तर्गत स्कूलको नामबाट पनि खोजी गर्न सक्नुहुनेछ ।

### के मेरो बच्चाले सरकारी प्राथमिक विद्यालयमा आवेदन दिन सक्छ जुन हाम्रो स्थानीय विद्यालय होइन?

सक्छ। तपाईंले आफ्नो स्थानीय स्कूल भन्दा अन्य स्कूलहरूमा आवेदन दिन सक्नुहुन्छ । विद्यालयले उनीहरूको भर्ना नीति र उपलब्ध स्थानअनुसार तपाईंको आवेदनलाई विचार गर्नेछ। तपाईंले [Enrolling in school](https://www.vic.gov.au/how-choose-school-and-enrol) पृष्ठमा आवेदनलाई कसरी प्राथमिकतामा राखिन्छ भन्ने बारे जानकारी पाउन सक्नुहुन्छ ।

**यदि मैले मेरो भर्ना आवेदन असफल भएको पत्र पाऍ भने के हुन्छ?**

तपाईंले आफ्नो बच्चालाई अर्को विद्यालयमा भर्ना गर्न आवेदन दिनुपर्छ । तपाईंको छोराछोरीलाई आफ्नो स्थानीय विद्यालयमा स्थान सुरक्षित गरिएको हुन्छ । तपाईंको बच्चाको स्थानीय विद्यालय कुन हो भन्ने उनीहरूको स्थायी आवासीय ठेगानाको आधारमा निर्धारण गरिन्छ । तपाईंको बच्चाको स्थानीय विद्यालय पत्ता लगाउन [Find my School](https://www.findmyschool.vic.gov.au/) स्कूलमा जानुहोस् । [Enrolling in school](https://www.vic.gov.au/how-choose-school-and-enrol)  पृष्ठले तपाईंलाई भर्नाको लागि तपाईंको बच्चाको ठेगाना पुष्टि गर्न पनि मद्दत गर्न सक्छ ।

तपाईं यो निर्णयविरुद्ध अपील पनि गर्न सक्नुहुन्छ । [Enrolling in Foundation (Prep)](https://www.vic.gov.au/enrolling-foundation-prep) पृष्ठमा भर्ना आवेदन परिणाम अपील गर्ने प्रक्रियाको बारेमा जानकारी छ ।

### यदि मैले भर्ना गर्ने म्याद नाघेँ भने के हुन्छ ?

तपाईंले टर्म २, २०२३ देखि कुनै पनि समयमा २०२४ विद्यालय वर्षको लागि आफ्नो बच्चालाई फाउन्डेशनमा भर्ना गर्न आवेदन दिन सक्नुहुन्छ ।

तपाईंलाई शुक्रबार २८ जुलाई २०२३ सम्ममा भर्ना आवेदन पेश गर्न भनिएको भएता पनि, यस मितिपछि पनि भर्ना समयसीमा नाघेका, स्थायी बसैं सरेका वा भर्खरै भिक्टोरिया आइपुगेका परिवारहरूबाट आवेदनहरू स्वीकार गरिनेछ ।

२८ जुलाई २०२३ पछि पेश गरिएका भर्ना आवेदनहरू विभागको भर्ना नीतिअनुसार विद्यालयले प्राप्त गरेअनुसार प्रक्रिया गरिनेछ ।

### म प्राथमिक विद्यालयमा भर्नाको बारेमा थप जानकारी कहाँ पाउन सक्छु?

तपाईंले आफ्नो स्थानीय प्राथमिक विद्यालयलाई फाउन्डेशन भर्ना प्रक्रियाको बारेमा थप जानकारीको लागि सोध्न सक्नुहुन्छ ।

सत्र २, २०२३ को सुरुमा तपाईंले फाउन्डेसनमा भर्ना प्रक्रियाबारे Starting School वेबपेजको [Enrolling in Foundation (Prep)](https://www.vic.gov.au/enrolling-foundation-prep) पृष्ठअन्तर्गत एक जानकारी प्याक पनि फेला पार्न सक्नुहुन्छ ।

यदि तपाईंलाई जानकारी प्याक अनुवाद गर्न मद्दत चाहिन्छ भने, कृपया सहयोगको लागि तपाईंको स्थानीय प्राथमिक विद्यालयसँग कुरा गर्नुहोस् ।

### मद्दतको लागि मैले कसलाई सम्पर्क गर्नु पर्छ?

तपाईंले आवेदन दिन चाहेको प्राथमिक विद्यालयका स्थानान्तरण संयोजक, भर्ना अधिकारी वा प्रधानाध्यापकले तपाईंलाई भर्ना प्रक्रियाको बारेमा कुनै पनि प्रश्नहरूको उत्तर दिनेछन् ।

### उपयोगी लिङ्कहरू

कृपया तल केही उपयोगी लिङ्कहरू हेर्नुहोस् जुन तपाईंको बच्चाले २०२४ मा प्राथमिक विद्यालय सुरु गर्दा तपाईंको लागि उपयोगी हुन सक्छ:

मेरो विद्यालय फेला पार्नुहोस् (Find my School) – [findmyschool.vic.gov.au](http://www.findmyschool.vic.gov.au/)

स्कूल क्षेत्रहरूको बारेमा जानकारी – [vic.gov.au/school-zones](http://www.vic.gov.au/school-zones)

फाउन्डेशन (प्रेप)मा भर्ना (Enrolling in Foundation (Prep)) – [vic.gov.au/enrolling-foundation-prep](https://www.vic.gov.au/enrolling-foundation-prep)

विद्यालयमा भर्ना (Enrolling in school ) – [vic.gov.au/how-choose-school-and-enrol](https://www.vic.gov.au/how-choose-school-and-enrol)

असक्तता र समावेशी शिक्षा (Disability and inclusive education) – [vic.gov.au/disability-and-inclusive-education](https://www.vic.gov.au/disability-and-inclusive-education)

क्षेत्रीय कार्यालय सम्पर्कहरू – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# २०२३ - २४ को समयरेखा

|  |  |
| --- | --- |
| **२०२३ का मितिहरू** | **क्रियाकलाप** |
|
| सत्र २: सोमबार २४ अप्रिल २०२३ – शुक्रबार २३ जुन २०२३ | |
| सत्र १ र २, २०२३ | प्राथमिक विद्यालयहरूले २०२४ मा आफ्नो बच्चाको लागि फाउन्डेशन (प्रेप) भर्ना खोज्ने परिवारहरूको लागि भ्रमण, सूचना सत्र र अन्य गतिविधिहरू सञ्चालन गर्छन् । |
| सत्र २, २०२३ को शुरुवात सम्ममा | २०२४ विद्यालय वर्षको लागि स्कूल क्षेत्रहरूका लागि [findmyschool.vic.gov.au](http://www.findmyschool.vic.gov.au/) मा प्रकाशित हुन्छ।  आमाबाबु/हेरचाहकर्ताहरूले २०२४ को लागि आफ्नो निर्दिष्ट स्थानिय स्कूल पत्ता लगाउन [findmyschool.vic.gov.au](http://www.findmyschool.vic.gov.au/)  हेर्नु पर्छ ।  आमाबाबु/हेरचाहकर्ताहरूको लागि भर्ना सूचना प्याक [फाउन्डेशन (प्रेप)मा भर्ना (Enrolling in Foundation (Prep) बाट](https://www.vic.gov.au/enrolling-foundation-prep) डाउनलोड गर्न उपलब्ध छ । |
| २०२३ को सत्र २ को हप्ता १ बाट | प्राथमिक विद्यालयहरूले सम्भावित परिवारहरू र उनीहरूको विद्यालय समुदायलाई भर्ना सूचना प्याकहरू वितरण गर्न सक्छन् । |
| २०२३ को सत्र २ को हप्ता १ बाट | **भर्ना आवेदन खुला** – आमाबाबु/हेरचाहकर्ताहरूले यस मितिबाट आफूले भरी सकेको भर्ना आवेदन सरकारी प्राथमिक विद्यालयमा पेश गर्न सक्छन् । |
| सत्र ३: सोमबार १० जुलाई २०२३ – शुक्रबार १५ सेप्टेम्बर २०२३ | |
| शुक्रबार २८ जुलाई २०२३ सम्ममा | **भर्ना आवेदन बुझाउने म्याद** – आमाबाबु/हेरचाहकर्ताहरूले यस मितिबाट सरकारी प्राथमिक विद्यालयमा आफ्नो पूरा गरेको भर्ना आवेदन पेश गर्न सक्छन् । |
| शुक्रबार ११ अगस्ट २०२३ सम्ममा | प्राथमिक विद्यालयहरूले विभागको भर्ना नीतिअन्तर्गत 'भर्नाको प्राथमिकता क्रम‘ अनुसार फाउन्डेशन (प्रेप) भर्ना परिणामहरूको लिखितरूपमा आमाबाबु/हेरचाहकर्ताहरूलाई सूचित गर्दछ । यसमा भर्ना पुष्टि गर्ने पत्र, प्रस्तावको पत्र, वा असफल आवेदन पत्र समावेश हुन सक्छ ।  असफल आवेदन पत्र पठाइएका आमाबाबु/हेरचाहकर्ताहरूले उनीहरूको मनपर्ने प्राथमिक विद्यालयमा लिखित 'असफल-भर्ना' अपिल पेश गर्न सुरु गर्न सक्छन् । |
| शुक्रबार २५ अगस्ट २०२३ सम्ममा | आमाबाबु/हेरचाहकर्ताहरू जसलाई प्रस्तावको पत्र पठाएको हुन्छ उनीहरूले आफ्नो बच्चाको भर्नाको ठाउँको यस मिति सम्ममा स्वीकार गर्नु पर्ने हुन्छ । |
| शुक्रबार २५ अगस्ट २०२३ सम्ममा | **आमाबाबु /हेरचाहकर्ताहरूले आफ्नो मनपर्ने प्राथमिक विद्यालयमा लिखित असफल -भर्ना अपील पेश गर्नको लागि** अन्तिम मिति । |
| शुक्रबार १५ सेप्टेम्बर २०२३ सम्म | प्राथमिक विद्यालयहरूले यस मितिसम्म सबै आमाबाबु/हेरचाहकर्ताहरूलाई उनीहरूको असफल-भर्ना अपीलको नतिजाको बारेमा लिखितरूपमा सूचित गर्दछन् । |
| सत्र ४: सोमबार २ अक्टोबर २०२३ – बुधबार २० डिसेम्बर २०२३ | |
| सत्र ४, २०२३ को दौरान | प्राथमिक विद्यालयहरूले स्थानान्तरण सत्रहरूको आयोजना गर्छन् । |
| शुक्रबार २० अक्टोबर २०२३ सम्ममा | **आमाबाबु /हेरचाहकर्ताहरू जसको आफ्नो मनपर्ने प्राथमिक विद्यालयमा अपील असफल भएको छ, उनीहरुको लागि सम्बन्धित क्षेत्रीय निर्देशकसँग लिखित असफल-भर्ना अपील पेश गर्नको लागि अन्तिम मिति।** |
| शुक्रबार १७ नोभेम्बर २०२३ सम्ममा | क्षेत्रहरूले यस मितिसम्ममा क्षेत्रीय निर्देशकको असफल -भर्ना अपीलहरूको नतिजाको लिखित रूपमा सबै आमाबाबु/हेरचाहकर्ताहरूलाई सूचित गर्दछन्। यो केवल अपीलहरू बुझाउने अन्तिम मिति शुक्रबार २० अक्टोबर २०२३ सम्म प्राप्त भएका अजीलहरूमा लागू हुन्छ । |